Rakel Ludviksen

Rakel Helene Ludviksen (født 1967) er en norsk sykepleier og nødhjelpskoordinator i Leger Uten Grenser. 

Ludviksen har arbeidet for Leger uten grenser siden 1998; Først som feltarbeider og fra 2006 som nødhjelpskoordinator. I perioden 1998–2006 var hun åtte ganger i Sudan og ellers i Liberia, Angola, Etiopia og Øst-Timor. I 2014–2015 jobbet hun med ebola-syke i Sierra Leone.

I Norge har hun for det meste jobbet på hjerte-thorax-avdelinger.

Den 16. oktober 2006 sendte NRK dokumentaren Oppdrag på liv og død som var et nært innblikk i hennes hverdag i felten, og hvordan menneskene i Leger uten grenser lever og jobber under ekstreme forhold, omgitt av sykdom, død og trusler.NRK1 mandag 16. oktober 2006 kl 19.55 Faktor: – Oppdrag på liv og død – Når hverdagen er krig og katastrofer«Som eneste nordmann jobber sykepleier Rakel Helen Ludviksen i den internasjonale beredskapsenheten i Leger uten grenser. Faktor følger henne på oppdrag i Sør-Sudan, der hun og teamet hennes er satt til å bekjempe en akutt koleraepidemi og å gjenreise et sykehus som har blitt ødelagt under krigen.» Dokumentaren ble sendt i forbindelse med TV-aksjonen 22. oktober, som gikk til Leger uten grenser.

 Referanser 

Kategori:Personer fra Senja kommune
Kategori:Norske sykepleiere
Kategori:Norske nødhjelpsarbeidere